Betogers gooi bus en motors met petrolbomme | Netwerk24
Deur Nazley Wilschutt 15 Julie 2020 14:06
Die bus wat op die Ou Faureweg in Eersterivier aan die brand gesteek is. Foto: Jaco Marais
Die voorval het omstreeks 06:35 op die Ou Faureweg tussen Spine- en Mew-weg gebeur, sê Richard Coleman, woordvoerder van die verkeersdienste in Kaapstad.
“ ’n Bus en twee motors is beskadig en ’n aantal voertuie is met klippe bestook,” sê Coleman.
’n Bus is Woensdag in ’n betoging oor behuising op die Ou Faureweg in Eersterivier aan die brand gesteek. Foto: Jaco Marais
Jermaine Carelse, woordvoerder van Kaapstad se brandweer-en-reddingsdienste, sê die diens is om 08:22 ontbied en die vlamme was teen 08:53 geblus.
Die vlamme is uiteindelik geblus nadat betogers dié bus in Eersterivier aan die brand gesteek het. Foto: Jaco Marias
Lt.kol. Andrè Traut, provinsiale polisiewoordvoerder, sê polisielede is weens ’n betoging oor behuising ontbied.
“Die situasie is nou rustiger, maar die polisie bly in die omgewing om reg en orde te handhaaf,” sê hy.
’n Saak van kwaadwillige saakbeskadiging en openbare geweld word ondersoek.
Lede van die brandweer blus die vlamme nadat betogers die bus aan die brand gesteek het. Foto: Jaco Marais
Meer oor: Eersterivier | Betogers | Motors | Petrolbomme | Bus